钦定古今图书集成/明伦汇编/闺媛典/第112卷 > 皇清十八 > 严麒姑
## 钦定古今图书集成/明伦汇编/闺媛典/第112卷 > 皇清十八 > 严麒姑

按《乌程县志》：“严麒姑，司空后裔庠生严嵘女。许字盛世瑞，未嫁。康熙二十六年六月，瑞夭。麒姑闻讣，登楼自缢，以救甦，复吞金，举家泣劝，环守累日，瞪目视曰：‘许我过盛，我自有主张’。次日，父与俱往，拜盛父母毕，随奠世瑞灵，复至殡所，抚棺大恸，遂绝食，潜吞针及磁锋而死，年十八。”